Denali
Koordinātas: 63°04′10″N 151°00′27″W﻿ / ﻿63.06944°N 151.00750°W﻿ / 63.06944; -151.00750 Denali (no 1917. līdz 2015. gadam zināms kā Makinlija kalns (angļu: Mount McKinley)), ir augstākais kalns Ziemeļamerikā. Denali virsotne atrodas 6194 metrus virs jūras līmeņa. Izvietojies ASV Aļaskas štatā, Aļaskas grēdas vidusdaļā, Denali nacionālajā parkā. 1917. gadā kalns tika nosaukts ASV prezidenta Viljama Makinlija vārdā. 2015. gada 30. augustā Baltā nama administrācija paziņoja, ka kalns tiek oficiāli pārdēvēts par Denali. Līdz 1898. gadam, kad tika uzmērīts Denali, Ziemeļamerikas augstākā zināmā virsotne bija Kanādā esošais Logans. Pirmā fiksētā uzkāpšana Denali virsotnē notika 1913. gadā, to spēja paveikt ekspedīcijas grupa brita Hadsona Staka vadībā.